Subject: Riigihangete vaidlustuskomisjoni päring
From: "Ulvi Reimets - RAM" <[email-masked]>
To: "info - AKI" <[email-masked]>
Date: Wed, 25 Feb 2026 14:27:29 +0200

Tere,

Pöördun Andmekaitse Inspektsiooni poole nö ametiabi saamiseks.

Riigihangete vaidlustuskomisjon lahendab vaidlustusi. Ja ühe vaidlustuse
lahendamisel on vajalik võtta seisukoht selles,

kas riigihanget läbi viiv hankija saab läbi viia pakkuja meeskonna
liikmete taustakontrolli:

-Tellijal on õigus põhjendatud vajadusel ja kooskõlas õigusaktidega viia
töid teostava(te) projektitiimi liikmete osas läbi taustakontroll, mis
võib sisaldada muuhulgas täiendava informatsiooni kogumist avalikest ja
mitteavalikest andmebaasidest (sh karistusregistrist, äriregistrist) ning
järelepärimisi pädevatele asutustele.

- Täitja on kohustatud informeerima oma projektitiimi liikmeid võimaliku
taustakontrolli teostamise vajadusest.

-Taustakontrolli läbiviimiseks on täitjal kohustus esitada tellijale
vastava projektitiimi liikme kirjalik nõusolek. Tellija nõudmisel edastab
täitja antud nõusoleku hiljemalt 2 tööpäeva jooksul. Juhul, kui täitja ei
edasta nimetatud aja jooksul nõusolekut, on tellijal õigus keelata vastava
projektitiimi liikme osalemine töö teostamisel.

- Kui taustakontrolli tulemusena teatavaks saanud informatsiooni kohaselt
ei ole projektitiimi liige sobilik tellijale tööd teostama, on tellijal
õigus keelata vastava projektitiimi liikme osalemine töö teostamisel.
Lähtuvalt saadud informatsiooni tundlikkusest, ei ole täitjal õigus nõuda
nimetatud keeldumise osas selgitusi, sh taustakontrolli andmete
avaldamist.

- Juhul, kui projektitiimi liige ei nõustu taustakontrolliga või ei osutu
selle tulemusena tellijale sobivaks, kohustub täitja tagama antud
projektitiimi liikme kohese vahetamise. Nimetatud põhjusel projektitiimi
liikme vahetamine ei ole aluseks töö teostamise tähtaja muutmiseks.

Vaidlus on selles kas hankijal, kes on riigiasutus, on õiguslik alus
selliselt toimida.

Ma üldse ei eelda mingit analüüsi, aga kas saate öelda vaid seda, kas
sellise taustakontrolli õiguslik alus saab tuleneda GDPR art 6 lg 1
punktidest a ja f? Või on mingi muu alus olemas?

Kui vähegi võimalik palun vastake hiljemalt 02.03.2026.

Ette tänades

	Ulvi Reimets
Vaidlustuskomisjoni liige | Riigihangete vaidlustuskomisjon
611 3715|  <mailto:[email-masked]> [email-masked]
Tartu mnt 85, 10115 Tallinn |  <https://www.fin.ee> www.fin.ee

  _____

Käesolev e-kiri võib sisaldada asutusesiseseks kasutamiseks tunnistatud
teavet.
This e-mail may contain information which is classified for official use.